Ericu950/Stoicheia-meter-silver huggingface dataset:
τοῖς δὲ ἀμηχάνοις εὑρίσκει πόρους , τῆς ἑαυτοῦ δόξης ἁπανταχοῦ προνοῶν , καὶ πολυτρόπως ἀποδεικνὺς , ὅτι δὴ μόνῳ μέτεστιν αὐτῷ τὸ ἀμογητὶ δύνασθαι κατορθοῦν καὶ τὰ πέρα λόγου , καὶ οἷς ἂν εἰκότως ἕποιτο πρὸς ἡμῶν τὸ καταθαυμάζεσθαι δεῖν , ἵνα διὰ πάντων ὁρῷτο Θεὸς , οὐ καθ ἕνα τῶν ἐκ τέχνης ἀνθρώπων , ἤγουν ἀνοσίως ἐξῃρημένων , ἀλλὰ φύσει τε καὶ ἀληθῶς .
ἀπὸ γὰρ τῶν ἐνδόξως ἀποτελουμένων καταθρήσειέ τις ἂν καὶ ἀταλαιπώρως κομιδῇ τὴν ἀκήρατον φύσιν ·
ᾗ πρόσεστι μὲν ὡς ἴδιον ἀγαθὸν , τὸ πάναλκές τε καὶ ἄμαχον πρὸς πᾶν ὁτιοῦν ὧν ἂν ἕλοιτο δρᾷν 0 .
πρόσεστι δὲ καὶ μετὰ τούτου τὸ ἀνεξίκακον .
ἴδοι δ ἂν ὅ φημι , καὶ μάλα σαφῶς , καὶ ἐν τοῖς ἀρτίως ἡμῖν προκειμένοις .
γέγραπται γὰρ , ὅτι Τῇ πεντεκαιδεκάτῃ ἡμέρᾳ , τῷ μηνὶ τῷ δευτέρῳ , ἐξεληλυθότων αὐτῶν ἐκ γῆς Αἰγύπτου , διεγόγγυζε πᾶσα συναγωγὴ υἱῶν Ἰσραὴλ ἐπί τε Μωσῆ καὶ Ἀαρὼν , καὶ εἶπον πρὸς αὐτοὺς οἱ υἱοὶ Ἰσραήλ ·
ὄφελον ἀπεθάνομεν πληγέντες ὑπὸ Κυρίου ἐν γῇ Αἰγύπτου , ὅταν ἐκαθίσαμεν ἐπὶ τῶν λεβήτων τῶν κρεῶν , καὶ ἠσθίομεν ἄρτους εἰς πλησμονήν !
ὅτι ἐξηγάγετε ἡμᾶς εἰς τὴν ἔρημον ταύτην , ἀποκτεῖναι πᾶσαν τὴν συναγωγὴν ταύτην ἐν λιμῷ 0 ;
Εἶπε δὲ Κύριος πρὸς Μωσῆν ·
ἰδοὺ ἐγὼ ὕω ὑμῖν ἄρτους ἐκ τοῦ οὐρανοῦ , καὶ ἐξελεύσεται ὁ λαὸς , καὶ συλλέξουσι τὸ τῆς ἡμέρας εἰς ἡμέραν , ὅπως πειράσω αὐτοὺς εἰ πορεύσονται ἐν τῷ νόμῳ μου .
καὶ ἔσται τῇ ἡμέρᾳ τῇ ἕκτῃ , καὶ ἑτοιμάσουσι ὃ ἂν εἰσενέγκωσι , καὶ ἔσται διπλοῦν ὃ ἂν συναγάγωσι τὸ καθ ἡμέραν εἰς ἡμέραν .
τὰ μὲν γὰρ τῶν Αἰγυπτίων , καθάπερ ἤδη προείπαμεν , διολώλασι πρωτότοκα 0 ·
ἐξεπέμποντο δὲ τῆς χώρας οἱ ἐξ Ἰσραὴλ , οὐ δὲ , ὅσον εἰπεῖν , ἐπισιτίσασθαι συγχωρούμενοι .
τὸ γὰρ σταῖς αὐτῶν ἐξήνεγκαν πρὸ τοῦ ζυμωθῆναι τὰ φυράματα αὐτῶν .
ἐφοδιασάμενοι δὲ τοῖς παρατυχοῦσιν ἁπλῶς , ἐξῄεσαν ἐν σπουδῇ , καὶ ἐν ἴσῳ τὸ δεῖμα τοῖς διώκουσιν Αἰγυπτίοις καὶ τοῖς τὴν δίωξιν ὑπομένουσιν 0 .
Οἱ μὲν γὰρ τοῖς ἤδη ὀλωλόσι προστεθή  ς  γεσθαι προσεδόκουν οὐκ εἰς μακρὰν , εἰ μὴ τοῖς θείοις εἴκοντες νεύμασιν ἐξελάσαιεν τῆς χώρας τὸν Ἰσραήλ ·
οἱ δὲ , εἰ καταληφθεῖεν μέλλοντες καὶ ἀπολυόμενοι τὴν ἀναδρομὴν , ᾤοντο δὴ πάντως τοὺς ἐπ αὐτοῖς τοῖς ἐσχάτοις ἀγῶνας εἰσβή σεσθαι , καὶ κινδυνεύσειν ἀφιλοικτιρμόνως .
ἐξῴχοντο τοίνυν , οὐ κομιδῇ τῶν εἰς ἀποδημίαν πεφροντικότες , καὶ τὰ ἐν χερσὶ μόλις ἁρπάσαντες , μονονουχὶ δὲ τῶν οἴκοι κειμένων κεκλοφότες ἀναγκαίως τὰ λίαν εὐπάροιστα , ἃ δὴ καὶ κατεδηδοκότες , εἶτα πόθεν ἂν αὐτοῖς ἐν ἐρήμῳ τὰ ζωαρκῆ προσγένοιντο διηπορηκότες , κατώλισθον εἰς ἐπιθυμίαν τῆς ἐν Αἰγύπτῳ τροφῆς , καὶ ὅτι μὲν τῶν ἐσχάτων ἐξῄροντο πάντων καὶ τῆς ἐν Αἰγύπτῳ δουλείας , ἐπιλανθάνονται , καὶ οἱονεί πως κατακεκράγασι τῆς ἐπικουρίας ·
καὶ ὅτι λελύτρωνται , χαλεπαίνουσι , καὶ τῆς τριποθήτου καὶ εὐκταιοτάτης ἅπασιν ἀνθρώποις ἐλευθερίας , γαστρὸς ἀκαθάρτου προτάττουσι κόρον .
καὶ θορυβεῖ μὲν τὸ χρῆμα τὸν μεσιτεύοντα , τουτέστι Μωϋσέα .
χορηγήσειν δὲ παραχρῆμα τὴν τῶν ἐδωδίμων ἀφθονίαν αὐτοῖς ἐπαγγέλλεται Θεὸς , καὶ προσκεκρουκόσιν οὐ μετρίως , ἡμέρως ἔτι προσφέρεται .
τὸ μὲν γὰρ παρ αὐτοῦ τὰ ζωαρκῆ δέχεσθαι θέλειν , μῶμον ἂν ἔχοι παντελῶς οὐδένα ·
λυπεῖ δὲ λίαν ὁ γογγυσμός .
καὶ γὰρ οὖν αὐτὸς ὁ Σωτὴρ ἐν προσευχαῖς ἡμᾶς ἐδίδαξε λέγειν ·
τὸν ἄρτον ἡμῶν τὸν ἐπιούσιον δὸς ἡμῖν σήμερον .
ἀλλ  εἰ τοῦτο μὲν λέγοιμεν , κατ οὐδένα δὴ τρόπον αἰτιασόμεθα τὸν Δεσπότην , ἐξαιτήσομεν δὲ μᾶλλον παρ  αὐτοῦ τὰ εἰς ζωὴν ἐπιτήδεια .
Οἱ δέ γε τῶν Ἰουδαίων δῆμοι , δέον αἰτῆσαι τροφὰς , ὅτι λελύτρωνται χαλεπαίνουσι , καὶ τὴν οὕτω σεπτὴν καὶ ἀξιόληπτον χάριν ἀνοή  τό  τατα καθυβρίζουσιν , ὡς τῶν ἡδίστων αὐτοὺς ἐκπέμψασαν , ἄρτου τε , φημὶ , καὶ κρεῶν .
Οὐκοῦν γογγύζουσι μὲν , καὶ κατακεκράγασιν ἀνοσίως .
ἀνεξικακεῖ δὲ Θεὸς , καὶ ἀδόκητον αὐτοῖς ἀφθονίαν ἐπαγγέλλεται .
καὶ δὴ καὶ καθίησιν ἀφάτῳ δυνάμει ἑσπέρας μὲν τὴν ὀρτυγομήτραν ·
ἅμα δὲ τῇ ἕῳ , τὸ μάννα 0 .
καὶ ὡς ὁ θεῖος ἔφη Δαβὶδ , Ἄρτον οὐρανοῦ ἔδωκεν αὐτοῖς , ἄρτον ἀγγέλων ἔφαγεν ἄνθρωπος .
πεπληροφόρηκε δὲ διὰ πείρας αὐτῆς καὶ πραγμάτων , ὅτι δύναται ὁ Θεὸς ἄρτον τε δοῦναι καὶ ἑτοιμάσαι τράπεζαν ἐν ἐρήμῳ , καθάπερ ἀμέλει καὶ ὁ Κύριος ἡμῶν Ἰησοῦς Χριστὸς τὰ ἴσα τερατουργῶν , πέντε διακλάσας ἄρτους , ἐκόρεσε μὲν ἐν ἐρήμῳ πολλοὺς , ὅτε συνεκομίσθησαν λειψάνων κόφινοι δώδεκα Ἀπεριέργαστοι δὲ παντελῶς τῆς θαυματουργίας οἱ τρόποι , πίστει δὴ οὖν τιμάσθω τὰ ὑπὲρ νοῦν , καὶ ἀκουέτω Θεὸς παρὰ πάντων τεθαυμακότων 0 ·
Οἶδα ὅτι πάντα δύνασαι ·
ἀδυνατεῖ δέ σοι οὐδέν .
ἀλλ ἐν τούτοις μὲν ἡμῖν ὁ περὶ τῶν αἰσθητῶν ἔστω λόγος .
τίς δ ἂν γένοιτο λοιπὸν τῆς πνευματικῆς θεωρίας ὁ νοῦς , ἢ τί τοῦ νόμου τὸ αἴνιγμα πολυπραγμονεῖν ἀναγκαῖον , φιλοθηρεῖν εὖ μάλα διεσπουδακόσιν ἡμῖν τὴν ἀλήθειαν 0 .
Εἰσόμεθα τοίνυν καὶ διὰ τούτων , ὡς ἔστιν ἀναμφιλόγως τῆς εὐαγγελικῆς πολιτείας κατόπιν ἡ νομικὴ , καὶ τῶν εἰς φιλοσαρκίαν αἰτιαμάτων οὐκ ἐλευθέρα , ἀπήλλακται δὲ οὐχὶ γεώδους ἐπιθυμίας , ἀλλ ἥ γε θεία καὶ εὐαγγελικὴ , πνευματική τέ ἐστι καὶ ἄμωμος , καὶ ἀσύγκριτον ἔχει τὸ κάλλος .
ληψόμεθα δὲ τὴν ἐφ ἑκάστῃ διάδειξιν καὶ πληροφορίαν , τὸν ἐπ ἀμφοῖν εὖ μάλα βασανίζοντες λόγον ἐκ τῆς θεοπνεύστου Γραφῆς .
ἐγένετο γὰρ , φησὶν , ἑσπέρα , καὶ ἀνέβη ὀρτυγομήτρα , καὶ ἐκάλυψε τὴν παρεμβολήν .
τὸ πρωῒ δὲ ἐγένετο , καταπαυομένης τῆς δρόσου κύκλῳ τὴς παρεμβολῆς , καὶ ἰδοὺ ἐπὶ πρόσωπον τῆς ἐρήμου λεπτὸν ὡσεὶ κόριον , λευκὸν ὡσεὶ πάγος ἐπὶ τῆς γῆς 0 .
ἰδόντες δὲ αὐτο  ὶ  οἱ υἱοὶ Ἰσραὴλ , εἶπαν ἕτερος ἑτέρῳ ·
τί ἐστι τοῦτο ;
οὐ γὰρ ᾔδεισαν τί ἦν .
Εἶπε δὲ Μωϋσῆς πρὸς αὐτούς ·
Οὗτος ὁ ἅρτος ὂν ἔδωκεν ὑμῖν ὁ Κύριος φαγεῖν 0 ·
τοῦτο τὸ ῥῆμα ὃ συνέταξε Κύριος 0 .
συναγάγετε ἀπ αὐτοῦ ἕκαστος εἰς τοὺς καθήκοντας γόμορ , κατὰ κεφαλὴν , κατ ἀριθμὸν ψυχῶν ὑμῶν .
ἕκαστος σὺν τοῖς συσκήνοις ὑμῶν συλλέξετε .
ἐποίησαν δὲ οὕτως οἱ υἱοὶ Ἰσραὴλ , καὶ συνέλεξαν , ὁ τὸ πολὺ , καὶ ὁ τὸ ἔλασσον , καὶ ἐμέτρησαν τὸ γόμορ 0 ·
καὶ οὐκ ἐπλεόνασεν ὁ τὸ πολὺ , καὶ ὁ τὸ ἕλαττον , οὐκ ἠλαττόνησεν , ἕκαστος εἰς τοὺς καθήκοντας παρ ἑαυτῷ 0 .
μηδεὶς καταλ  ε  ιπέτω ἀπ αὐτοῦ εἰς τὸ πρωΐ .
καὶ οὐκ ἤκουσαν Μωϋσῇ , ἀλλὰ κατέλιπόν τινες ἀπ αὐτοῦ εἰς τὸ πρωΐ , καὶ ἐξέζεσε σκώληκας , καὶ ἐπώζεσε .
καὶ ἐπικράνθη ἐπ αὐτοῖς Μωσῆς .
Εἶπε δὲ Μωσῆς πρὸς αὐτούς ·
τοῦτο τὸ ῥῆμά ἐστιν , ὃ ἐλάλησε Κύριος ·
σάββατα ἄγια ἀνάπαυσις τῷ Κυρίῳ αὔριον 0 .
ὅσα ἐὰν πέσσητε , πέσσετε ·
καὶ ὅσα ἐὰν ἕψητε ἕψετε , καὶ πᾶν τὸ πλεονάζον , καταλίπετε αὐτὸ εἰς ἀποθήκην τῷ πρωΐ .
καὶ κατέλιπον ἀπ αὐτοῦ εἰς τὸ πρωΐ , καθάπερ συνέταξεν αὐτοῖς Μωσῆς , καὶ οὐκ ἐπώζεσε , οὐ δὲ σκώληξ ἐγένετο ἐν αὐτῷ .
ἕκαστον μὲν οὖν τὸ ἀρκοῦν αὐτῷ συγκομίζειν ἐκέλευεν .
Εἴργει δὲ οὐδαμῶς ἔργῳ , εἴπερ ἕλοιτο τυχὸν καὶ τοῖς ἀποῦσι συλλέγειν , καὶ τῷ τῆς ἀγάπης καταφαιδρύνεσθαι νόμῳ .
ἀποφάσκει δὲ παντελῶς τὸ φυλάττειν εἰς τὸ πρωΐ , καὶ τοῦτο δρᾷν ἔφη πρὸ μόνου τοῦ Σαββάτου , ἵνα καὶ ὁ τῆς ἀργίας μὴ ἀτιμάζοιτο νόμος .
Οὐ γὰρ ἦν ὅλως εὑρεῖν ἐν Σαββάτῳ , μη δὲ καθιέντος Θεοῦ , μονονουχὶ δὲ διὰ τοῦδε καὶ ἀναγκάζοντος ἀφιλοεργεῖν ἐν Σαββάτῳ .
ἀλλ ὀλίγα τῶν θείων χρησμῳδημάτων πεφροντίκασί τινες , καὶ τετηρήκασι πρὸ Σαββάτου , καὶ , ὥς φησι τὸ Γράμμα τὸ ἱερὸν , Ἐπώζεσε , καὶ ἐξέζεσε σκώληκας .
καὶ ἐπικράνθη Μωσῆς ·
ἐκδεδραμήκασί τε καὶ ἐν Σαββάτῳ συλλέξοντες , καὶ ἠγανάκτει Θεός .
ἐγένετο δὲ ἐν ἡμέρᾳ τῇ ἑβδόμῃ , ἐξῆλθόν τινες ἐκ τοῦ λαοῦ συλλέξαι , καὶ οὐχ εὗρον .
ἕως τίνος οὐ βούλεσθε εἰσακούειν τὰς ἐντολάς μου καὶ τὸν νόμον μου ;
ἴδετε , ὁ Κύριος ἔδωκε τὴν ἡμέραν ταύτην Σάββατα .
διὰ γὰρ τοῦτο αὐτὸς ἔδωκεν ὑμῖν τῇ ἡμέρᾳ τῇ ἕκτῃ ἄρτους δύο ἡμερῶν ·
καθίσασθε ἕκαστος εἰς τοὺς οἴκους ὑμῶν , μηδεὶς ὑμῶν ἐκπορευέσθω ἐκ τοῦ τόπου αὐτοῦ τῇ ἡμέρᾳ τῇ ἑβδόμῃ .
καὶ τίς ἂν γένοιτο πρὸς ἡμῶν ὁ τοῖς εἰρημένοις πρέπων τε καὶ ἁρμοδιώτατος λόγος ;
τί δὴ τὸ ἑσπέρᾳ μὲν τὴν ὀρτυγομήτραν ἐλθεῖν , δεδόσθαι δὲ ἐν φωτὶ καὶ ὄρθρῳ τὸ μάννα 0 ;
Οἶμαι δὲ ἔγωγε πολυπραγμονεῖσθαι πρέπειν ·
καὶ πρό γε τῶν ἄλλων , τί μὲν ἡ ὀρτυγομήτρα , τί δὲ καὶ τὸ μάννα σκιᾶς 0 1 2 .
ὅτι τοίνυν σαρκικῶν ἐπιθυμιῶν οὐκ ἀπηλλαγμένη τῶν Ἰουδαίων ἡ ζωὴ , νοοῖτ  ἂν εἰκότως , καὶ ἐλέγξειε σαφῶς τὸ ἐδώδιμα ποιεῖσθαι ζητεῖν τὰ ἐν Αἰγύπτῳ κρέα , καὶ ταῖς εἰς τοῦτο ῥοπαῖς ἐκνενικημένον , μονονουχὶ δὲ καὶ τυραννούμενον ἔχειν τὸν νοῦν 0 .
ἀλλ οὐκ ἂν ὁρῷτο τὰ καθ ἡμᾶς ἐν τούτοις .
ἡγιάσμεθα γὰρ ἐν Χριστῷ , καὶ ἐσμὲν ἐπέκεινα σαρκικῆς ἀκαθαρσίας .
ἐπιμαρτυρήσει δὲ γράφων ὁ θεσπέσιος Παῦλος ·
Οἱ δὲ τοῦ Χριστοῦ Ἰησοῦ , τὴν σάρκα ἐσταύρωσαν σὺν τοῖς παθήμασι καὶ ταῖς ἐπιθυμίαις .
καὶ τί τὸ , ἐσταύρωσαν ;
ἀντὶ τοῦ , θανάτῳ παραδεδώκασι , νοητῷ δηλονότι , διά γε τὸ μὴ ἀνέχεσθαι κατὰ σάρκα ζῇν , μή τε μὴν ἑλέσθαι φρονεῖν τὰ πρόσκαιρα , κατανεκροῦν δὲ μᾶλλον τὰ μέλη τὸ ἐπὶ γῆς , πορνείαν , πάθος , ἐπιθυμίαν κακὴν , καὶ περιπατεῖν μὲν ἐπὶ γῆς , γλίχεσθαι δὲ σφόδρα τῶν ἄνω πολιτευμάτων .
διαμέμνηται γὰρ βοῶντος Γράμματος ἱεροῦ ·
πνεύματι περιπατεῖτε , καὶ ἐπιθυμίαν σαρκὸς οὐ μὴ τελέσητε .
ἀδρανὴς οὖν ἄρα τῶν Ἰουδαίων ὁ νοῦς , καὶ ταῖς τῶν παθῶν προσβολαῖς πολὺ δὴ λίαν εὐκαταγώνιστος 0 ·
ἐρᾷ γὰρ ἔτι τῶν σαρκικῶν , καὶ ἡττᾶται τῶν γεωδεστέρων .
ταυτὶ δὲ ἡμῖν , ὡς ἔφην , διὰ τῆς ὀρτυγομήτρας σημαίνεται .
ὀρέγει γε μὴν ἐπιζητοῦσι Θεὸς , οὐχ ἕλκων αὐτὸς εἰς ἐπιθυμίας , οὔπω δὲ διδοὺς τὸ κατανεανιεύεσθαι παθῶν ·
ὅτι μὴ τοῖς ἐν νόμῳ τὸ ἐκπρεπὲς εἰς ζωὴν , καὶ τὸ εἰς ἅπαν ἡγιασμένον , τετήρητο δὲ μᾶλλον τοῖς ἐν πνεύματι 0 1 .
τοιγάρτοι καὶ διαθήκην καινὴν ἐπηγγείλατο διὰ προφήτου Θεὸς , οὐ κατ  ἐκείνην τὴν πρώτην , ὅτι μὴ ἔχει τὸ ἄμεμπτον ·
ἑτέραν δὲ καὶ πνευματικὴν , τελειοῦν ἰσχύουσαν κατὰ συνείδησιν τοὺς πιστεύοντας 0 .
θέα δὲ ὥσπερ ἐν ἑσπέρᾳ  ἡ  τῶν ὀρτυγομητρῶν γίνεται πρὸς τὴν Ἰουδαίων Συναγωγὴν πτῆσις 0 .
ἐγένετο δὲ ἑσπέρα , καὶ ἀνέβη ὀρτυγομήτρα ·
πλαγίως ἡμῖν τοῦ πράγματος ὑπεμφαίνοντος , ὅτι μηδέ ἐστιν ἐν φωτὶ νοητῷ τῶν γηΐνων ὁ ἐραστὴς , ἀλλ ὡς ἐν νυκτὶ καὶ σκότῳ 0 .
καὶ τὸ χρῆμά ἐστιν , οὐ διεψευσμένως ·
ἀμαθίας γὰρ καὶ πωρώσεως , ἤγουν ἀχλύος τῆς νοητῆς , ὁ τῶν Ἰουδαίων οὐκ ἀπήλλακται νοῦς .
τοιγάρτοι καὶ ὁ Χριστὸς προσεφώνει λέγων ·
ἐν ἀχλύϊ δὴ οὖν καὶ ὡς ἐν σκότῳ λοιπὸν οἱ οὔπω πεπιστευκότες 0 ·
οὐ γὰρ ἀφίκοντο πρὸς τὸ φῶς .
ἔφη δέ που περί τε τῶν Φαρισαίων καὶ τῶν ὑπὸ χεῖρα λαῶν , ὁ Χριστός ·
ἄφετε αὐτούς ·
τυφλοὶ γάρ εἰσιν , ὁδηγοὶ τυφλῶν .
ἀφεγγὴς οὖν ἄρα τῶν Ἰουδαίων ὁ νοῦς 0 ·
τοιγάρτοι νοσοῦσι κατὰ σαρκὸς , καὶ μονονουχὶ καὶ ἐκκρέμανται τῶν γεωδεστέρων .
λογιούμεθα οὖν τὸ μάννα , σκιὰν εἶναι καὶ τύπον τῶν διὰ Χριστοῦ παιδευμάτων τε καὶ χαρισμάτων , ἃ καὶ ἄνωθέν ἐστι καὶ ἐξ οὐρανοῦ , καὶ τὸ γεῶδες οὐκ ἔχει ποθέν ·
ἀμοιρεῖ δὲ μᾶλλον καὶ βδελυρίας σαρκικῆς , καὶ ἔστιν ἀληθῶς οὐκ ἀνθρώπων μόνον , ἀλλὰ καὶ ἀγγέλων τροφή .
πεφανέρωκε γὰρ ἡμῖν ὁ Υἱὸς ἐν ἑαυτῷ τὸν Πατέρα , καὶ τὸν περὶ τῆς ἁγίας καὶ ὁμοουσίου Τριάδος λόγον δι αὐτοῦ πεπιστεύμεθα , καὶ εἰς πᾶσαν τρίβον ἀρετῆς εὖ μάλα πεποδηγήμεθα .
τροφὴ δὲ πνευμάτων , ἡ ἔν γε τούτοις ἐστὶν ὀρθὴ καὶ ἀκίβδηλος γνῶσις 0 .
Εἴη δ ἂν ὡς ἐν φωτὶ καὶ ἡμέρᾳ τῶν διὰ Χριστοῦ παιδευμάτων ἡ χορηγία .
τοιγάρτοι τὸ μάννα κατεδόθη τοῖς ἀρχαιοτέροις , διαυγαζούσης ἡμέρας .
καὶ σκιδναμένου φωτός 0 .
διηύγαζε γὰρ ἐν ἡμῖν τοὶς πιστεύουσιν ἡ ἡμέρα , κατὰ τὸ γεγραμμένον , καὶ φωσφόρος ἀνέτειλεν ἐν ταῖς ἁπάντων καρδίαις , καὶ ὁ τῆς δικαιοσύνης ἀνίσχεν ἥλιος , τουτέστι Χριστὸς , ὁ τοῦ νοητοῦ μάννα δοτήρ .
ὅτι γὰρ ὡς ἐν εἰκόνι μὲν ἐκεῖνο τὸ αἰσθητὸν ἔτι , τὸ δὲ ἀληθὲς αὐτὸς , πληροφορήσει λέγων πρὸς Ἰουδαίους 0 1 ·
Οἱ πατέρες ὑμῶν ἔφαγον τὸ μάννα ἐν τῇ ἐρήμῳ , καὶ ἀπέθανον .
Οὗτός ἐστιν ὁ ἄρτος ὁ ἐκ τοῦ οὐρανοῦ καταβαίνων , ἵνα τις ἐξ αὐτοῦ φάγῃ ,  καὶ  μὴ ἀποθάνῃ .
ἐγώ εἰμι ὁ ἄρτος ὁ ζῶν , ὁ ἐκ τοῦ οὐρανοῦ καταβάς .
ἐάν τις φάγῃ ἐκ τούτου τοῦ ἄρτου , ζήσει εἰς τὸν αἰῶνα .
καὶ ὁ ἄρτος ὃν ἐγὼ δώσω , ἡ σάρξ μού ἐστιν , ἣν ἐγὼ δώσω ὑπὲρ τῆς τοῦ κόσμου ζωῆς .
ἀποτρέφει γὰρ ἡμᾶς εἰς ἀμήρυτον ζωὴν ὁ Κύριος ἡμῶν Ἰησοῦς Χριστὸς , καὶ ταῖς εἰς εὐσέβειαν ὑποθήκαις , καὶ δι εὐλογίας τῆς μυστικῆς .
Αὐτὸς οὖν ἄρα καὶ δι αὐτοῦ τὸ μάννα τὸ θεῖον καὶ ζωοποιὸν ἀληθῶς 0 .
καὶ τοῦτο ὁ κατεδηδοκὼς , ἀμείνων ἐστὶ φθορᾶς , καὶ ὑφαλεῖται θάνατον , οὐχ οἱ φαγόντες τὸ αἰσθητόν .
Οὐ γὰρ ἦν ὁ τύπος σωτήριος , ὑπεπλάττετο δὲ τῆς ἀληθείας τὴν μόρφωσιν .
ἐκέλευσε δὲ τὸ μάννα ὁ Θεὸς , ὑετοῦ δίκην ἄνωθεν καθιεὶς , τὸ ἀποχρῶν ἑκάστῳ συλλέγειν , συναγείρειν δὲ , εἴπερ ἕλοιντό τινες , καὶ τοῖς τὴν αὐτὴν οἰκοῦσι σκηνήν .
ἔκαστος γὰρ , φησὶ , σὺν τοῖς συσκήνοις ὑμῶν συλλέξατε , καὶ οὐ καταλείψετε , φησὶν , ἀπ αὐτοῦ εἰς τὸ πρωΐ .
χρὴ γὰρ ἡμᾶς τῶν θείων τε καὶ εὐαγγελικῶν ἀναπίμπλασθαι μαθημάτων .
ἐν ἴσῳ δὴ μέτρῳ μικροῖς καὶ μεγάλοις διανέμοντος ἡμῖν τοῦ Χριστοῦ τὴν παρ ἑαυτοῦ χάριν , καὶ ὁμοίως ἅπαντας ἀποτρέφοντος εἰς ζωὴν , συναγείρειν τοῖς ἄλλοις ἐθέλοντος τοὺς εὐσθενεστέρους , καὶ ἱδροῦν ὑπὲρ ἀδελφῶν , καὶ τοὺς ἰδίους αὐτοῖς ἐκδανείζειν πόνους , καὶ τῶν ἄνωθεν χαρισμάτων ποιεῖν τε κοινωνούς .
καὶ τοῦτο εἶναι οἶμαι τὸ πρὸς αὐτοὺς εἰρημένον τοὺς ἁγίους ἀποστόλους ·
δωρεὰν ἐλάβετε , δωρεὰν δότε .
μονονουχὶ γὰρ πλεῖστον ἑαυτοῖς τὸ μάννα συλλέγοντες , διανέμειν ἐσπούδαζον τοῖς τὴν αὐτὴν οἰκοῦσι σκηνὴν , τουτέστι τὴν Ἐκκλησίαν .
διετέλουν γὰρ οἱ θεσπέσιοι μαθηταὶ νουθετοῦντες , εἰσηγούμενοι , πρὸς πᾶν ὁτιοῦν ἀποφέροντες τῶν ἐπαινουμένων , καὶ ἀφθόνως ἅπασι παρατιθέντες εἰς μέθεξιν , ἣν αὐτοὶ παρὰ Χριστοῦ πεπλουτήκασι χάριν .
καὶ γοῦν ὁ μακάριος Παῦλος ἐπιστέλλει τισίν ·
ἐπιθυμῶ γὰρ ἰδεῖν ὑμᾶς , ἵνα τι μεταδῷ ὑμῖν χάρισμα πνευματικὸν εἰς τὸ στηριχθῆναι ὑμᾶς .
Εἰ δὲ δὴ νοοῖτο καθ ἕτερον τρόπον τὸ , Ἕκαστος σὺν τοῖς συσκήνοις ὑμῶν συλλέξατε , τουτέστι , μὴ χύδην ἅπαντες , μη δὲ ἀναμὶξ , ἀλλὰ κατὰ γένος , ἤτοι κατὰ σκηνὰς , ποιείσθωσαν τὴν συγκομιδὴν , τοιῶσδε νοήσεις .
χρὴ γὰρ ἡμᾶς τοῖς ὁμοπίστοις ὁμοῦ τῶν θείων ἐμφορεῖσθαι λόγων , καὶ ζητεῖν τὸ μάννα τὸ νοητόν ·
οὐ τοῖς ἑτερόφροσι , μονονουχὶ δὲ καὶ ἀλλογενέσιν ἀσυνέτως συναποφέρεσθαι 0 .
ὃ δὴ καὶ ποιοῦμεν , ἀποσοβοῦντες μὲν Ἐκκλησιῶν τοὺς ἑτεροδόξους καὶ διεστραμμένους , ὁμοῦ δὲ τοῖς κατὰ πίστιν οἰκείοις τὰς ἐξ οὐρανοῦ πλουτοῦντες τροφάς .
Εἴρηται δὲ μὴ καταλιμπάνειν εἰς τὸ πρωΐ ·
τοῦ νόμου πάλιν ὑπεμφαίνοντος , ὅτι τὸ κεχρῆσθαι τοῖς τύποις παρῳχηκότος τοῦ χρόνου , καθ ὃν ἦσαν ἔτι χρήσιμοί τε καὶ ἀναγκαῖοι , πάντη τε καὶ πάντως ὑπὸ κρίσιν ἄγει καὶ κόλασιν ·
ἐξέζεσε γὰρ σκώληκας τὸ τετηρημένον .
κολάσεώς τε καὶ φθορᾶς μήνυσις ἂν εἵη καὶ αὕτη σαφής .
ἔσονται γὰρ πάντες ὑπὸ φθορὰν καὶ κόλασιν οἱ τηροῦντες τὴν σκιὰν μετὰ τὴν τῆς ἀληθείας ἀνάδειξιν .
ὁποῖόν τι πεπονθέναι φαμὲν τοὺς , οἷς ὁ μακάριος γράφει Παῦλος ·
κατηργήθητε ἀπὸ τοῦ Χριστοῦ , οἵτινες ἐν νόμῳ δικαιοῦσθε , τῆς χάριτος ἐξεπέσατε .
ἐναρξάμενοι πνεύματι , νῦν σαρκὶ ἐπιτελεῖσθε ·
τοσαῦτα ἐπάθετε εἰκῆ , εἴ γε καὶ εἰκῆ 0 .
Οὐκοῦν ἀποφάσκει φυλάττειν εἰς τὸ πρωΐ ·
ἵνα διὰ τοῦ πρωΐ , τὸν μετὰ τὸν νόμον νοήσῃς καιρὸν , καθ ὃν ἡ τοῦ Χριστοῦ πέφηνε παρουσία , καὶ τὸ θεῖον ἡμῖν ἀνέλαμψε φῶς .
ἀλλ ἐτήρουν εἰς τὸ πρωΐ , σαββατίζειν μέλλοντες οἱ ἐξ Ἰσραὴλ , καὶ τοῦτο Θεοῦ προστάττοντος .
τί δὴ οὖν ἄρα ἐστὶ τὸ φυλάττεσθαι μὲν τὸ τοῦ Σαββάτου προσυλλεχθὲν , μὴ μὴν ἔτι καὶ διαφθείρεσθαι , μη δὲ τοῖς τετηρηκόσιν ἐπιπικραίνεσθαι τὸν Μωσέα ;
ἀφιγμένοι γὰρ διὰ πίστεως εἰς τὸν ἐν Χριστῷ νοούμενον σαββατισμὸν , τουτ έστιν εἰς ἀργίαν τε καὶ κατάληξιν τὴν ἐξ ἁμαρτιῶν , οὐχ ὡς ἄχρηστον παραιτούμεθα τὴν προσωρευθεῖσαν ἐν ἡμῖν καὶ οἱονεὶ προαποκειμένην τοῦ νόμου παίδευσιν χειραγωγοῦσαν ἡμᾶς εἰς Χριστόν ·
παιδαγωγὸς γὰρ ὁ νόμος 0 ·
ἔχοντες δὲ μᾶλλον αὐτὸν ὁμοῦ τοῖς εὐαγγελικοῖς παιδεύμασιν , οὐκ ἐσόμεθα μακρὰν τοῦ ἐπαινεῖν πρέπειν , καὶ τοῦτο δρῶσι Θεὸς οὐκ ἐπιπικραίνεται .
καὶ γοῦν ὁ Σωτὴρ τοῦτο διδάσκων αὐτὸς λέγει ἡμῖν , ὅτι Πᾶς Γραμματεὺς μαθητευθεὶς τῇ βασιλείᾳ τῶν οὐρανῶν , ὅμοιός ἐστι ἀνθρώπῳ οἰκοδεσπότῃ , ὅστις ἐκβάλλει ἐκ τοῦ θησαυροῦ αὐτοῦ καινὰ καὶ παλαιά .
ἀνέγκλητον οὖν τὸ προσωρευθὲν ἐν ἡμῖν μάννα διὰ τοῦ νόμου , κ ἂν εἰ ἐν τῷ νοητῷ τηροῖτο σαββατισμῷ 0 .
περιτυγχάνομεν μὲν γὰρ ταῖς διὰ Μωσέως σκιαῖς οἱ ἐν Χριστῷ σαββατίζοντες , ἵνα τὴν ἐν αὐταῖς ζητῶμεν ἀλήθειαν .
ἐπάρατον δὲ καὶ ὑπὸ δίκην ἐτίθει τὸ ἐν Σαββάτῳ συλλέγειν , μᾶλλον δὲ οὐ καθίει τὸ μάννα ὁ Θεός .
σαββατίζοντες γὰρ ἐν Χριστῷ νοητῶς , τὰ ἐν τύποις μὲν οὐκέτι συλλέξομεν .
Οὐ γὰρ σαρκικῆς ἀνθεξόμεθα περιτομῆς , οὐ δὲ βόας ἢ πρόβατα καταθύσομεν , παρωσόμεθα δὲ μᾶλλον τὸ παχὺ τῶν τύπων , αὐτὴν ἔχοντες τὴν ἀλήθειαν , τουτέστι Χριστόν .
ἀποχρῶν μὲν οὗν , καθάπερ ἐγ ᾦμαι , καὶ σαφὴς ἔν γε τοῖς προκειμένοις ἡμῖν πεποίηται λόγος .
ἐπειδὴ δέ περ ἐν βιβλίῳ τῷ ἐπίκλην Ἀριθμοῖς , καὶ ἑτέραις δὲ διηγημάτων προσθήκαις ἔχοντες εὑρίσκομεν τὸ κεφάλαιον , δεῖν ᾠήθην ἀναγκαίως , οὐκ ἀβασάνιστα παρελθεῖν τὰ ἐν τῇ Ἐξόδῳ σεσιγημένα .
Εἴη γὰρ ἂν ὡδὶ τοῖς ἐντευξομένοις ἀμφιλαφεστέρα μᾶλλον ἡ νόησις 0 .
ὅτι καὶ ὁ ἐπί μικτος ὁ ἐν αὐτοῖς ἐπεθύμησεν ἐπιθυμίαν , καὶ καθίσαντες ἔκλαιον καὶ οἱ υἱοὶ Ἰσραὴλ , καὶ εἶπαν ·
τίς ἡμᾶς ψωμιεῖ κρέα ;
ἐμνήσθημεν ἰχθύας οὓς ἠσθίομεν ἐν Αἰγύπτῳ δωρεὰν , καὶ τοὺς σικυοὺς , καὶ τοὺς πέπονας , καὶ τὰ πράσα , καὶ τὰ κρόμμυα , καὶ τὰ σκόροδα .
νυνὶ δὲ ἡ ψυχὴ ἡμῶν κατάξηρος , οὐδὲν πλὴν εἰς τὸ μάννα οἱ ὀφθαλμοὶ ἡμῶν 0 .
Εἶτα τούτοις ἐπιφέρει ·
καὶ ἤκουσεν Μωσῆς κλαιόντων αὐτῶν κατὰ δήμους αὐτῶν , ἕκαστον ἐπὶ τῆς θύρας αὐτοῦ 0 .
καὶ ἐθυμώθη ὀργῇ Κύριος σφόδρα , καὶ ἔναντι Μωσῇ ἦν πονηρόν .
ἄθρει δὴ οὖν ὅπως εὐπαρακόμιστος λίαν ὁ Ἰσραὴλ , καὶ οὐχ ὅπερ  sic  ἑτέροις ὠφελεῖν οἷός τε 0 ·
νοσεῖ δὲ τὸ ἄναλκι καὶ ἐν μόνοις τοῖς καθ ἑαυτόν .
κατηῤῥώστησε μὲν γὰρ ὁ ἐπίμικτος τὴν ἐκτοπωτάτην οὕτω καὶ βδελυρωτάτην ἐπιθυμίαν ·
οὓς δὲ ἦν εἰκὸς ἐπιτιμήσειν αὐτοῖς , ἀναπεισθῆναί τε μᾶλλον φρονεῖν ἑλέσθαι τὰ πρεπωδέστερα , νοσοῦσι χειρόνως .
καὶ ἀλύει μὲν οὐ μετρίως ὁ θεσπέσιος Μωσῆς , ἔφη δὲ ἐναργῶς πρὸς τὸν τῶν ὅλων Θεὸν , ὡς οὐκ ἃν ἰσχύσειε μόνος τὸν οὕτω διαβριθῆ καὶ δύσοιστον ἀνατλῆναι πόνον .
Εἰς ἀπόδειξιν δὲ τοῦ πράγματος , καὶ τὸ λίαν ἀμήχανον καὶ δυσπόριστον παρεκόμιζε λέγων ·
πόθεν μοι δοῦναι τῷ λαῷ τούτῳ κρέα φαγεῖν 0 ;
δυσθυμίας δὲ εἰς τοῦτο ἤδη καθιγμένος , ὡς ἤδη πως ἀποβιῶναι θέλων , Εἰ γὰρ οὕτω σὺ ποιεῖς μοι , φησὶν , ἀπόκτεινόν με ἐν ἀναιρέσει , ἵνα μὴ ἴδω μου τὴν κάκωσιν .
ἀνέχει καὶ ἀπολέκτους ποιῆσαι κελεύει τοὺς συλληψομένους αὐτῷ , καὶ συμμεθέ  ξ  οντας τῆς φροντίδος , ἀπὸ πάσης τῆς συναγωγῆς ἄνδρας τὸν ἀριθμὸν ἑβδομήκοντα 0 .
Εἶπε γὰρ Κύριος πρὸς Μωσῆν ·
συνάγαγέ μοι ἑβδομήκοντα ἄνδρας ἀπὸ τῶν πρεσβυτέρων Ἰσραὴλ , οὓς αὐτὸς οἶδας ὅτι οὗτοί εἰσι πρεσβύτεροι τοῦ λαοῦ , καὶ γραμματεῖς αὐτῶν , καὶ ἄξεις αὐτοὺς πρὸς τὴν σκηνὴν τοῦ μαρτυρίου , καὶ στήσονται ἐκεῖ μετὰ σοῦ , καὶ καταβήσομαι , καὶ λαλήσω ἐκεῖ μετὰ σοῦ .
καὶ ἀφελῶ ἀπὸ τοῦ πνεύματος τοῦ ἐπὶ σοὶ , καὶ θήσω ἐπ αὐτοὺς , καὶ συναντιλήψονται μετὰ σοῦ τὴν ὁρμὴν τοῦ λαοῦ ·
καὶ οὐκ οἴσεις αὐτοὺς σὺ μόνος .
Οὗ δὴ γεγονότος  παρεστήκει γὰρ εὐθὺς τοὺς τῶν ἄλλων διαπρεπεστέρους  , ἁγίου μὲν αὐτοὺς ἐμπίπλησι Πνεύματος ὁ τῶν ὅλων Θεός ·
εἶτα μετὰ τοῦτο ταῖς τῶν κλαιόντων ἐπιθυμίαις ἐνδιδοὺς , καθίει μὲν αὐτοῖς τὴν ὀρτυγομήτραν .
Οἱ δὲ κύκλῳ τῆς παρεμβολῆς σωρηδὸν ὄντες , κειμένην συναγείρουσι μὲν γεγηθότες εὖ μάλα ·
κατεδηδόκασι δὲ θηριοπρεπῶς , κόρου καὶ αὐταρκείας ἠφειδηκότες .
συνειλεγμένης δὲ αὐτοῖς καὶ ἁληλισμένης πληθύος οὐ μετρητῆς στρουθίων , καὶ παρατεινούσης τῆς κρεοφαγίας εἰς μηνὸς ἡμέρας , τελευταία λοιπὸν ἐπισκήπτει νόσος , καὶ ὡς ὁ προφήτης φησὶν , Ἐπλάτυνεν ὁ ᾅδης τὴν ψυχὴν αὐτοῦ , καὶ διήνοιξε τὸ στόμα αὐτοῦ , τοῦ μὴ διαλιπεῖν .
τὰ κρέα γὰρ , φησὶν , ἦν ἔτι ἐν τοῖς ὀδοῦσιν αὐτῶν , πρὶν ἐκλιπεῖν .
καὶ Κύριος ἐθυμώθη εἰς τὸν λαὸν , καὶ ἐπάταξε Κύριος τὸν λαὸν πληγὴν μεγάλην σφόδρα , καὶ ἐκλήθη τὸ ὄνομα τοῦ τόπου ἐκείνου , Μνῆμα τῆς ἐπιθυμίας , ὅτι ἐκεῖ ἔθαψαν τὸν λαὸν τὸν ἐπιθυμητήν .
ἐνδέοντος γὰρ αὐτοῖς τῶν ἀγαθῶν οὐδενὸς , ἀλλὰ καίτοι μετῆν αὐτοῖς πλουσίως ταῖς τοῦ μάννα χορηγίαις ἀδιαβλήτως ἐντρυφᾷν , κρεῶν ἐρῶσι καὶ πράσων , σικυοὺς καὶ πέπονας ὀνομάζουσι , κρόμμυά τε καὶ σκόροδα .
τοιγάρτοι φαγόντες , οὐκ εἰς μακρὰν διολώλασι .
δίδωσι μὲν γὰρ τὴν ὀρτυγομήτραν Θεὸς , οὐκ ἐπαινῶν τὴν ἐπιθυμίαν , πληροφορῶν δὲ μᾶλλον διὰ πραγμάτων , ὡς οὐδὲν ἀμήχανον αὐτῷ 0 .
κολάζει δὲ μετὰ τοῦτο λοιπὸν ἀκολούθως αἰσχραῖς ἐναλόντας ἡδοναῖς .
πεπόνθασί τι κατὰ τὸν τῆς ἐπιδημίας τοῦ Σωτῆρος ἡμῶν καιρὸν οἱ τάλανες Ἰουδαῖοι .
σκιαὶ γὰρ τούτων ἐκεῖνα , καὶ τύποι προανεφαίνοντο τῶν ὑστέρων τὰ πάλαι συμβεβηκότα 0 .
καθιγμένου γὰρ ἡμῖν ἄνωθεν καὶ ἐξ οὐρανοῦ τοῦ ἀληθεστέρου μάννα , Χριστοῦ , καὶ ἀποτρέφειν οἵου τε , καὶ ὑπισχνουμένου πρὸς ἀμήρυτον ζωὴν , τῶν ἐπιγείων τὴν χρῆσιν τὴν κατὰ κόσμον ἀληθῶς καὶ ὑδαρεστάτην ἀσυνέτως ἀνθῃρημένοι , προσκεκρούκασιν ἀναγκαίως , καὶ οὐχὶ δὴ μόνῳ τῷ τῶν ὅλων Θεῷ , ἀλλὰ καὶ αὐτῷ δὴ τῷ θεσπεσίῳ Μωσῇ .
γέγραπται γὰρ , ὅτι Καὶ ἐθυμώθη Κύριος ὀργῇ εἰς τὸν λαὸν αὐτοῦ , καὶ ἔναντι Μωσῇ ἦν πονηρόν .
ἕπεται γὰρ ἀεὶ ταῖς τοῦ Θεοῦ ψήφοις , τῶν ἁγίων ὁ νοῦς .
ὅτι μὲν οὖν τῶν ἄνωθεν ἀγαθῶν τὰ πρόσκαιρά τε καὶ σαρκικὰ προετίθει πανταχῆ τῶν Ἰουδαίων ὁ δῆμος , ἀναμάθοι τις ἂν ἐκ τῆς εὐαγγελικῆς παραβολῆς .
Οἱ μὲν γὰρ δειπνοκλήτορες συναγείρειν ἤθελον εἰς τοὺς γάμους ·
οἱ δὲ ἀπῴχοντο , φησὶν , ὃς μὲν ἐπὶ τὸν ἴδιον ἀγρὸν , ὃς δὲ ἐπὶ τὴν ἐμπορίαν αὐτοῦ 0 1 .
καὶ ἦν ἡ παραίτησις , τῷ μὲν , ὅτι Γυναῖκα ἔγημα , τῷ δὲ , ὅτι Ἀγρὸν ἠγόρασα , καὶ οὐ δύναμαι ἐλθεῖν 0 .
ὅτι δὲ καὶ αὐτὸς τῆς τῶν Ἰουδαίων ἀπειθείας κατακέκραγεν ὁ Μωσῆς , πιστώσεται λέγων ὁ Κύριος ἡμῶν Ἰησοῦς Χριστός ·
μὴ δοκεῖτε ὅτι ἐγὼ κατηγορήσω ὑμῶν πρὸς τὸν Πατέρα .
ἔστιν ὁ κατηγορῶν ὑμῶν Μωσῆς , εἰς ὃν ὑμεῖς ἠλπίκατε .
Εἰ γὰρ  ἐ  πιστεύετε Μωσῇ , ἐπιστεύετε ἂν ἐμοί ·
καὶ φορτικὸν μὲν λίαν ἡγεῖται Μωσῆς , τὸ ὑπενεγκεῖν ἔτι δύνασθαι τὸν Ἰσραήλ .
ἡγιάζετο δὲ ὁ Θεὸς ἑτέρους τὸν ἀριθμὸν ἑβδομήκοντα , καθάπερ ἤδη προείπομεν .
μόνος γὰρ ἡμᾶς ὁ νόμος , οὗ καὶ τύπος νοοῖτ  ἂν εἰκότως ὁ Μωσῆς , χειραγωγεῖν οὐχ οἷός τε 0 .
ταύτῃτοι καὶ ἕτεροι ἑβδομήκοντα χειροτονοῦνται πολλοὶ , τὸ ἐλλεῖπον ἐκείνῳ πληρώσοντες , καὶ ὡς ἐν τελείῳ πεφήνασιν ἀριθμῷ .
τοῦδε γὰρ ἂν εἴη σημαντικὸν , ὁ ἑβδομήκοντα ἀριθμός .
καὶ τίνες οὗτοι δὴ πάλιν 0 ;
Οἱ μετὰ Μωσέα διὰ Χριστοῦ πρὸς τὸ καθηγεῖσθαι παρενηνεγμένοι , ὧν καὶ ἀπαρχὴ καὶ πατέρες οἱ θεσπέσιοι μαθηταί 0 .
ἀφελεῖν δὲ λέγεται Θεὸς ἀπὸ τοῦ πνεύματος τοῦ ὄντος ἐπὶ Μωσέα , καὶ ἐνεῖναι τοῖς ἐξειλεγμένοις , καὶ οὐχ ἑτέρου του χάριν , ἢ ἵνα πιστεύσωμεν ὅτι τῷ ἑνὶ καὶ ἁγίῳ Πνεύματι , τούς τε πρὸ ἡμῶν ἁγίους καὶ ἡμᾶς αὐτοὺς ἁγιάζει Θεός 0 .
ὥσπερ γὰρ εἷς ἐστιν ὁ Πατὴρ , εἷς δὲ ὁμοίως καὶ ὁ Υἱὸς , οὕτω καὶ ἒν τὸ Πνεῦμα τὸ ἅγιον , τό τε ἐν προφήταις ἒν καὶ ἐν ἡμῖν 0 1 .
ἓν δὲ ὑπάρχον , οὐ κατὰ διαίρεσιν ἐν πολλοῖς ἐννοοῖτ  ἂν εἰκότως , ἀλλ ἔστιν ἀμέριστον καὶ ἐν πολλῇ χαρισμά των διανομῇ , καὶ τελείως ἔχον ἐν πᾶσιν .
ἐπιτηρητέον δὲ , ὅτι τὸν ἀριθμὸν ἑβδομήκοντα τοὺς ἐξειλεγμένους συναγείρειν ἐκέλευεν ὁ τῶν ὅλων Θεός .
ἀθροίζεται δὲ οὐκ εἰς πλῆρες ἀριθμός .
ἐλλελείπασι γὰρ δύο , Μωδὰδ καὶ Ἐλδάδ .
ὑστερίζοντας δὲ καὶ τούτους ἐπίπλη Θεὸς τοῦ Πνεύματος .
προεφήτευσαν γὰρ ἐν τῇ παρεμβολῇ .
καὶ ζηλοῦσι μέν τινες τῶν ἀμφὶ Μωσέα , καὶ δὴ καὶ εἴργεσθαι δεῖν ἔφασκον αὐτούς .
ὁ δὲ τὸ τοῦ Χριστοῦ προαναθρῶν μυστήριον , Τίς δῴη , φησὶ , τῷ λαῷ Κυρίου προφήτας , ὅταν δῷ Κύριος τὸ πνεῦμα αὐτοῦ ἐπ αὐτούς ;
συνήσομεν δὲ καὶ διὰ τούτων , ὅτι σεσαγήνευκεν ὁ νόμος , καὶ προσεκόμιζε τῷ Θεῷ παιδαγωγῆσαι πολλοὺς ἐπὶ τὸ Χριστοῦ μυστήριον .
πλὴν οὐ πάντας προσκομίζειν οἷός τε ἧν ·
ὑστερίζοντας καὶ τούτους ἡγίασεν ὁ Χριστός .
κέκληνται μὲν γὰρ οἱ ἐξ ἐθνῶν ἐπὶ τὴν τῆς ἀληθείας ἐπίγνωσιν , οὐ διὰ Μωσέως ἢ νόμου , δυνάμει δὲ μᾶλλον τῇ τοῦ Θεοῦ καὶ Πατρὸς , ἀποκαλύπτοντος τοῖς ἀγνοοῦσιν αὐτοῦ τὴν ἰδίαν εἰκόνα , τουτέστι τὸν Υἱόν ·
κεκλημένους δὲ καὶ ἁγίους ἐτίθει καταχρίων τῷ πνεύματι .
καὶ ζηλοῦσι ·
μὲν οἱ ἐν νόμῳ τοὺς ἐν Χριστῷ καὶ ἐν πίστει δεδικαιωμένους καὶ ἡγιασμένους ἐν πνεύματι 0 .
πλὴν ἐγεγήθει ὁ Μωσῆς προεγνωκὼς τὸ μυστήριον .
Οὐκοῦν οὐ φρονοῦσι τὰ Μωσέως , ζηλοῦντες ἀτόπως τοὺς ἁγίους ἐν Χριστῷ τῶν Ἰουδαίων οἱ δῆμοι .
ἀναμηρυσάμενοι δὴ οὖν ὥσπερ εἰς τὸ ἐν ἀρχαῖς τὸν λόγον , ἐκεῖνό φαμεν 0 1 ·
ἐν μὲν τῷ πρώτῳ κεφαλαίῳ διεδείκνυτο σαφῶς , ὅτι σαρκικὸς μὲν ἔτι τῶν Ἰουδαίων ὁ δῆμος 0 .
ἕτερος δὲ καὶ ἁγιοπρεπὴς καὶ ἀμείνων ἀληθῶς ὁ τῶν ἐν πίστει καὶ ἐν Χριστῷ , καὶ ὅτι σκιὰν ἐπλήρου καὶ τύπον τῶν διὰ Χριστοῦ χαρισμάτων τὸ μάννα τὸ αἰσθητόν 0 1 .
ἐδιδασκόμεθα δὲ πρὸς τούτοις , ὅτι ἐὰν τὰς νόμου σκιὰς καὶ μετὰ χρόνον αὐταῖς ἕτοιμον φυλάττωμεν , προσκρούσομεν τῷ Θεῷ , ἐσόμεθα δὲ καὶ αὐτοῖς τοῖς ἀγίοις ἀπηχθημένοι .
κατεπικραίνετο γὰρ ἐπὶ τοῖς τετηρηκόσι τὸ μάννα ὁ Μωσῆς .
ἐν δὲ τοῖς δευτέροις ἔνεστιν ἰδεῖν , ὅτι τὸ μάννα τὸ νοητὸν ἀτιμάζοντες Ἰουδαῖοι , καὶ ἀποσπουδάζοντες μὲν τὰ ἄνωθεν καὶ διὰ Χριστοῦ , προσκεκλιμένοι δὲ ὥσπερ τοῖς γεωδεστέροις , καὶ νενευκότες ἀμέτρως ἐπὶ τὰς δυσώδεις ἡδονὰς , ἐπισήμως διολώλασιν 0 .
ἔδει γὰρ πάντως ἡγεῖσθαι μὲν ἐν ἀμείνοσι τὰ παρὰ Θεοῦ , στεφανοῦσθαι δὲ τῇ πίστει τὸν ἁπάντων ἡμῶν Σωτῆρα καὶ Λυτρωτὴν , φημὶ δὴ Χριστόν ·
δι οὗ καὶ μεθ οὗ τῷ Θεῷ καὶ Πατρὶ ἡ δόξα σὺν ἁγίῳ Πνεύματι εἰς τοὺς αἰῶνας 0 .
τὴν μὲν θείαν , ἥτις ποτ ἐστὶν καταθρῆσαι φύσιν , οὐκ ἂν δύναιτό τις .
ἄποπτος γὰρ παντελῶς , καὶ μὴν καὶ ἐπέκεινα νοῦ παντὸς , καὶ λόγου δύναμιν ὑπερφέρεται 0 ·
μόνη δὲ ὑπὸ μόνης ἑαυτῆς γινώσκεται .
καὶ πεύσει δὴ τοῦτο βοῶντος Χριστοῦ ·
Οὐδεὶς γὰρ οἶδε , φησὶ , τίς ἐστιν ὁ Υἱὸς , εἰ μὴ ὁ Πατήρ 0 ·
οὐ δὲ τὸν Πατέρα τις ἐπιγινώσκει τίς ἐστιν , εἰ μὴ ὁ Υἱὸς , καὶ ᾧ ἂν βούληται ὁ Υἱὸς ἀποκαλύψαι 0 .
παρέδειξε τοίνυν ἡμῖν τὸ ἐξαίρετον κάλλος τοῦ Θεοῦ καὶ Πατρὸς , ὁ Μονογενὴς , ἑαυτὸν ὥσπερ λαμπρὰν ἀναθεὶς εἰκόνα .
τοιγάρτοι φησίν ·
ὁ ἑωρακὼς ἐμὲ , ἑώρακε τὸν Πατέρα .